Arany háború

Az Arany háború a Vörös lázadás trilógia második kötete. A kezdeti prológusa összeköti a Vörös lázadás cselekményeivel, majd 3 év távlatából folytatja azt.

Ha a Vörös lázadás egy letehetetlenül olvasmányos, folyamatosan pörgő, végig lebilincselő kezdet volt, akkor az Arany háború egy még brutálisabb adrenalinlöket: az olvasó fék nélkül száguld a szereplőkkel a folyamatos akciójelenetek, űrharcok és politikai intrikák közt. Helyenként kegyetlen, máskor nagyon is emberi élet-halál történet a bosszúról egy felejthetetlen főszereplővel - Pierce Brown-t joggal tartják az akció sci-fik egyik legnagyobb reményű új szerzőjének.

## Fülszöveg

Az Arany háborúban folytatódik Darrow tragédia kovácsolta bosszúhadjárata: eltökélten vezeti harcba elnyomott népét a szabadságért egy hazugságokra épült elitista utópiában. Arannyá vált ő is, és belülről tervezi megdönteni a Társadalmat. Azonban nem csak leggyűlöltebb ellenségeit kell legyőznie, hanem a benne lakozó bosszúvágyat is, hogy végül erőszakos polgárháború helyett világa újjászületését hozza el.

## Tartalom

\* FIGYELEM\* Ez egy spoilerrel kitöltött szakasz. Arra szánták, hogy inkább referenciának szolgáljanak azok számára, akik már elolvasták a könyvet, és szükségük van információkra lehetséges projektekhez vagy egy frissítőhöz a történetben. Ez semmiképpen sem jelenti a könyv elolvasásának alternatíváját. A könyv kitűnő. Menj, olvasd el!

* Első rész: Az íj
* Második rész: Szakítás
* Harmadik rész: Hódítás
* Negyedik rész: Romok

Darrow most 20 éves. Több mint két év telt el azóta, hogy végzett az Intézetben, és az Augustus-Ház Lándzsásává vált. A Mars Házának Aratója most az Akadémián tanulja a az űrhajózás- és bolygóközi taktika fortélyait.

Darrow a flottáját irányítja két Intézetbeli hadnagyával, Roque-kal és Tactusszal. Régi bajtársak fennmaradó része szétszóródott a Naprendszerben, Sevro au Barca és a Vonítók a Plutón dolgoznak, Musztáng meg a Lunán politikái gyakorlatot szerez. Darrow bevette belsőköreibe Victra au Julii-t, aki nővére Antonia au Severus-Julii-nak, és aki az Intézetben elárulta Darrow-t.

Már a "játékban" is úgy nézett ki, mintha könnyű győzelem lenne Darrow számára. Utolsó ellenfelének, Karnus au Bellona-nak -Julian és Cassius testvérének- egyetlen hajója maradt. Darrow magabiztosan csapdába csalja azt a hajót, ezáltal győz. Majd visszaindul az Akadémia főhadiszállására, hogy megünnepelje győzelmét. Visszafele az úton a műszerek egy hajót észlelnek. Ez meglepi Darrow-t, hiszen tudomása szerint az utolsó hajót az előbb foglalták el. A hajró nekiront Darrow zászlóshajójának és felrobbantotja azt, ezzel rengeteg embert megölve. Darrow, miután kimenekíti hadnagyait és az idős Rózsaszín szolgálóját, Theodórát, a köpőCsőhöz megy, ami az Acélesőt indítja. Ki akarja lövetni magát a Bellona hajó parancsnoki hídjára. Darrow kilövését azonban leállítják, mert túl veszélyesnek ítélik, így Karnus nyer. Az Akadémia ünnepi estjén a győztest fehér rózsasziromesővel fogadták. Darrow itt tudja meg, hogy 830 férfi és nő vesztette életét a hajórobbanásban. Ez a veszteség csak őt súlytja le.

Nem sokkal az Akadémiára való visszatérés után Darrow az Akadémia kertjében relaxál. Darrow a tóban úszik, amikor hét Bellona ellopja a ruháit és beretváját, majd várja őt, hogy kijöjjön a partra. Karnus elmondja Darrow-nak, hogy ezzel még nincs vége, az anyja Darrow szívét akarja, amiért megölte Juliant. Összeverekednek, de Darrow-nak a túlerővel szemben semmi esélye, így kikap, a Bellonák pedig meg is alázzák. Ez a videó kiszivárog, és eljut az Augustus Ház fejéhez, Neróhoz is. Nero főtanácsosának, Pliniusnak a tanácsára közli Darrow-val, hogy a Csúcs estéjén eladja szerződését, és kitagadja. Ez lesúlytja Darrow-t, hiszen addig már csak pár napja van élvezni az Augustus Ház védelmét, ami a Bellonákkal szemben menedéket nyújt. Plinius és Nero ezzel aláírja Darrow halálos ítéletét.

Darrow kétségbeesésében Victrával titokban találkoznak egy befektetővel, aki védelmet ajánl Darrow-nak, ha segít neki valamiben. Obszidiánoknak öltözve elmennek az Elveszett Városba a Lunán, ahol találkoznak a befektetővel, aki nem más, mint a Sakál. Victra otthagyja Darrow-t, hogy a Sakállal meg tudják beszélni az üzletet. Darrow megtudja, hogy Sakál az Intézet után itt bujkál és üzletember lett. Arra kéri Darrow-t, hogy segítsen megdönteni az Uralkodó, Octavia au Lune hatalmát, és legyőzni az elszemtelenedett Árész Fiait úgy, hogy a TV-sztárjává válik. Ha ebben segít neki Darrow, akkor megvásárolja a szerződését. Darrow elfogadja a Sakál ajánlatát, mert nem lát más lehetőséget a túlélésre.

Az üzlet megkötése után Darrow észrevesz egy ismerősnek tűnő Rózsaszínt, akit a Sakál is figyelget egy ideje. Ez a Rózsaszín Evey. Félrevonja Darrow-t, elmondja neki azt, hogy mi készül, és próbálja megmenteni, ugyanis a kuplerájba bombákat telepített azért, hogy megölje a Sakált. Darrow ahelyett, hogy vele menekülne, visszarohan a Sakálhoz, és megmenti az életét.

Evey megtalálja Darrow-t a robbanás után, és elviszi Harmóniához. Azt mondják Darrow-nak, hogy Táncos meghalt egy Arész Fiai ellen szervezett merényletben. Darrow meglátja Mickey-t is, akit Harmónia rabszolgaként tart fogva. Darrow látja, hogy Harmónia elvesztette minden emberségét, és Evey-t is ebbe az irányba húzza. Harmóniáék bevallják, hogy az utóbbi robbantgatásokért ők a felelősek, de szentül hiszik, hogy máshogy nemtudták volna felhívni magukra az Aranyak figyelmét. Harmónia felkínál egy lehetőséget Darrow-nak, amit ő először elutasít. Harmónia ekkor megmutatja neki az Eo felakasztásakor készült videót, és megtudja, hogy felesége igazából mit súgott halála előtt a húgának, Diónak: babát várt. Darrow fájdalmában és dühében beleegyezik Harmónia tervébe.

A Gála előtt Darrow meglátogatja Roque-ot a szobájában, és bocsánatot kér tőle. Roque ekkor felajánlja, hogy megveszi majd Darrow szerződését az összespórolt pénzéből, így Darrow-nak semmiért sem kell majd aggódnia. Darrow és Roque barátsága nagyon szoros kötelék, szinte már testvérek. Darrow azonban tudja, hogy ma biztosan meg fog halni, végső búcsút vesz Roque-tól, majd benyugtatózza őt, hogy biztonságban tudhassa barátját.

A Csúcs estéjén Darrow a bombát nyakláncába rejtve juttatja be, majd az Augustus Ház asztalának aljára erősíti. Számos ismerőst, barátot és ellenséget is lát egyaránt, köztük Antóniát és Karnust. Meglátja Musztángot, ahogy épp a Hajnal Lovagjának páncélját viselő férfiba karol. Darrow-t megdöbbenti, hogy ez a férfi a bongyorhajú Cassius. Musztáng a Bellona-asztalnál foglal helyet Cassius oldalán. Darrow eltűnődve néz ki az ablakon, majd elmegy bolyongani a ligetbe. A ligetben egy kis hidacskán áll meg, nekitámaszkodik a korlátjának és mérlegeli, mi is lenne a helyes cselekedet.

Miután visszatér a Gálára, Darrow egyenesen a Bellonák asztalhoz megy. Felugrik a tetejére, és keresztülmegy az étkezőasztalon, majd megáll ott, ahol Cassius ül. A lehető legnagyobb jelenetet keltve Darrow kiabálni kezd. Elmondja, hogy a Bellonák családja már kétszer is megsértette, ezért megtorlást vár. Mondandója végén párbajra hívja Cassiust és az ölébe borítja a bort. Az Uralkodó úgy dönt, hogy kivételesen megengedi a párbajt, még ezen a szentnek mondható helyen is, és kimondja, hogy a párbaj az egyik fél halálával érhet csak véget. A párbaj előtt Darrow kéri Nero áldását nem csak a maga, de az Augustus ház tiszteletére is. Először Nero nem akarja megadni. Darrow emlékezteti, hogy a fiát, Claudiust már elvették a Bellonák tőle, a lányát is, emellett az Uralkodó is szemmel láthatólag egyre inkább a Bellonákat támogatja. Nero végül megadja az áldást, és elkezdődhet a párbaj. Elkezdődik a hivatalos párbaj előtti ceremónia, de nem ér a végére, mert Darrow annyira felhergeli Cassiust, hogy nekiront. A párbaj első felében nyilvánvalónak tűnik Cassius, az új Olümposzi Lovag győzelme. Egyszercsak Darrow elkezd sokkal jobban vívni. Elmeséli, hogy az Intézet után, míg nem ment az Akadémiára, titokban Lorn au Arcos, a korábbi Harag Lovagja edzette őt, és még meg is tanította a híres, és kevesek által ismert Fűz változatra is. Ennek köszönhetően Darrow felülkerekedik Cassiuson, és könnyedén levágja a kardforgató karját. Ezt látva az Uralkodó közbeavatkozik, és véget vet a párbajnak. Darrow számított erre, és felhívja az ott jelenlévő Aranyak figyelmét az Uralkodó részrehajlására és korruptságára. Darrow visszafordul a sérült Cassius felé, hogy befejezze a párbajt úgy, ahogy illik, azonban Musztáng lép elé, és megállítja őt.

Musztáng azt éri el ezzel, hogy Darrow megkímélje Cassius életét, de azt már nem tudja megakadályozni, hogy a helyzet tovább fajuljon. Cassius anyja, Julia au Bellona az Arató fejéért kiált, utasítja a Bellonákat, hogy végezzenek vele, és a szívét hozzák el neki. Ennek hatására az Aranyak két csoportra oszlanak, a kisebb csoportú Augustus pártiakra, és a Bellona pártiakra. Kirobban a harc a két rivális Ház között. Darrow látja, hogy Karnus megöli Leto au Augustust, Az Augustus Ház főLándzsását, és Nero örökösét. Azt is észreveszi Darrow, hogy a Sakál az ingujjába rejt egy tőrt, és szélesen vigyorog, mikor Karnus levágja Leto fejét.

Az Augustus Ház tagjai és legfőbb szövetségesei, a Telemanus-Ház tagjai menekülés közben a liftből látják, hogy a Thorne-Házat levadásszák és csak egy kislány éli túl. Miután a liftajtók kitárulnak, találkoznak az új Harag Lovagjával, a korábbi Mars Proktorral, Fitchnerrel, aki felszólítja őket, hogy térjenek vissza a rezidenciájukra, és ne merjék elhagyni a Lunát, amíg ezt nem engedélyezi az Uralkodó. Kicsivel később visszatér az Augustus rezidenciára, és elviszi Darrow-t, hogy találkozzon az Uralkodóval. A teremben Darrow-on és az Uralkodón kívül a trónörökös Lysander au Lune és az uralkodó egyik Fúriája, a Próteuszi Lovag, Aja au Grimmus is tartózkodik. Octavia felajánlja Darrow-nak, hogy csatlakozzon hozzá, de Darrow ezt elutasítja. Ezután kihívja egy játékra, melynek egyetlen szabálya, hogy igazat kell mondani, különben a faragott állatka, az Orákulum halálos mérget fecskendez a hazug szervezetébe. Ezzel a játékkal Octavia lehetővé teszi Darrow-nak, hogy bármi olyat kérdezzen, amivel jobban megismerhetik egymás életét, titkait. Darrow-nak az Uralkodó beismeri, hogy tényleg ő segített Karnusnak nyerni az Akadémián, emellett elárulja, hogy pontosan mennyi Páratlan Sebhelyes él a Társadalomban. A kérdések közben Musztáng lép be a terembe, és elmeséli Octaviának, hogy Cassius állapota stabil és már készítik is az új karját. Darrow-nak közben sikerül összeraknia egy tervet, és feltesz az Uralkodónak egy kérdést, amelyre Octavia hazudik. A kérdés az volt, hogy a Gálán végezni akart-e az Augustus Házzal. Musztángot lesúlytja a válasz, mérges is az Uralkodóra, de abban egyetért vele, hogy a Társadalom céljait nézve tényleg nem az apjának kéne lennie a Mars főkormányzójának.

Darrow-t Aja bezárja egy hálószobába, de Sevro a Vonítókkal és Quinnel kiszabadítja. Sevroékat Musztáng hívja haza, mert már korábban is sejtette, hogy készül valami. Mikor a hajóra érnek, ami elviszi őket az Augustus rezidenciához, Darrow meglátja, hogy Sevronál van egy zsák, melyben a trónörökös gubbaszt. Valami furcsaságot észlelnek, és rájönnek, hogy egy zavarMező és zajBuborék veszi körbe az egész rezidenciát. Nem tétováznak, egyből az Augustus Ház segítségére sietnek. A rezidenciában csak holttesteket találnak, van köztük Augustus Házbéli, Bellona Házbéli és egyéb Prétor is. Darrow-ék követik a vérengzés nyomait, és rájönnek, hogy az Augustusok a mocsár mélyére menekültek, csakhogy gyorsan fogy a levegőjük. Kimenekítik az egész Házat, de közben realizálják, hogy a túlerővel szemben nincs sok esélyük a menekülésre. Végszóra megjelenik Aja is. Darrow ekkor megkéri Sevrot, hogy hozza a "vésztervet", aki nem más, mint az elrabolt Lysander. Aja azt a parancsot kapja az Uralkodótól, hogy engedje el őket, azonban mielőtt mindenki elmenekülhetett volna, támadásba lendül. Elkapta Quinnt, és a fejét egy sziklába veri.

Darrow felviszi Quinnt a hajóra, ahol a Sakál szerint minél hamarabb korházi ellátásra van szüksége, de addig is megpróbál segíteni rajta. Az operáción csak a Sakál, és Roque lehetett jelen. Közben Tactus elárulja Darrow-t és megszökteti Lysandert. Menekülés közben, mivel az egyetlen védelmükre szolgáló tényezőt elvesztették, Darrow Sevroval megtámadja a Hamu Lovagjának zászlóshajóját. Felveszik a csillagBőr ruhákat és a köpőCsövekből kilövik magukat a hajóra.

Darrow és Sevro elfoglalja a hajót, és elnevezik *Pax*nak. Darrow megmondja a fedélzeten dolgozó Kékeknek, hogy új kapitány kell a hajóra, és szeretné, ha most ezt a szerepet nem egy Arany, hanem egy Kék töltené be. Két jelentkező van, Pelus kapitány és Orion. Darrow és Sevro végül gúnyos Oriont választja erre a posztra. Darrow a jelenlévő Aranyaknak felajánlja, hogy akinek nem tetszik a rendszer, elhagyhatja a hajót, akkor azonban már ellenség lesz, így a nagyja inkább maradt. Időközben berobogott a parancsnoki hídra a félelmetes, hatalmas Pecsétes harcos, az Obszidián Ragnar Volarus. Ragnar felajánlja Darrow-nak pecsétjeit, amiket ő el is elfogad. Darrow megkéri a Pecsétesét, hogy vezesse fel a barátait. Amint Darrow meglátja Musztángot, egyből Quinn után érdeklődik, majd megjelenik Roque, aki Quinn élettelen testét hozza. Darrow tudja, hogy Roque a szerelme elvesztéséért őt okolja. Quinn halála azonban nem csak Roque-kot, de Sevrot is elszomorítja.

Darrow elmegy Sevro után, hogy beszéljen vele Quinn elvesztéséről. A beszélgetés közben Sevro elmondja Darrow-nak, hogy még mielőtt visszajött volna, Árész parancsára Táncos felvette vele a kapcsolatot, és megmutatta a videót Darrow faragásáról. Sevro átad egy sóhajKövet Darrow-nak, amiben Táncos elmondja, hogy a családja biztonságban van. Sevro azt is elmondja Darrow-nak, hogy nem ítéli el, valamint megőrzi a titkát. Darrow válláról hatalmas teher esik le ezáltal, és ekkor veszi észre, hogy Sevroban egy igaz barátra talált.

A Sevroval való beszélgetés után Darrow találkozik Victrával, aki elmondja neki, hogy a Hamu Hercegének lakosztálya lesz Darrow szobája így, hogy elfoglalta a hajót. Darrow megkérdi, hogy Victra miért hű még mindig Augustushoz, hogyha a családja elárulta őt. Victra úgy felel, hogy ő szabadon választ mindenről, a családja választása nem befolyásolja. Darrow tudja, hogy Victra szereti őt. Éppen ezért egy cuppanós jó éjt puszit ad Victra homlokára. Mielőtt még elköszönnének, Darrow újra bemutatkozik Victrának, amivel újrakezdenek mindent. Victra belemegy a játékba, innentől kezdve már barátjuknak nevezik a másikat.

Darrow nem tud aludni, így elindul a hajó konyhájába, hogy falatozzon egy kicsit. Ott találkozik Musztánggal, aki szintén nem tud aludni, és lejött enni. Elkezdenek beszélgetni, ami végül órákig tart. Musztáng elmeséli, hogy mit tanult a politikáról a Lunán, és, hogy igazából sohasem ingott meg a hűsége a családja iránt. Emellett elmesél egy történetet Darrow-nak, melyben egy Arany beleszeretett egy Obszidiánba, és miután ezt mások megtudták, a Minőségellenőri Testület minden nyomukat eltüntette. Musztáng szentül hisz abban, hogy a Társadalom a hibái miatt meg fog törni nemsokára. A beszélgetés akkor válik kellemetlenné Darrow számára, amikor Musztáng arról beszél, hogy miért is volt Cassiusszal. A valódi oka ugyanis az volt, hogy megvédje a családját. Musztáng azt tanácsolja Darrow-nak, hogy ne bízzon Adriusban, mert nélküle is megnyerhetik a háborút. Darrow meghallgatja, de nem fogadja meg a tanácsot.

Egy hónappal később a Mars főKormányzója összehívja a megmaradt szövetségeseit. Mindenki arra vár, hogy Darrow elmondja, mi lesz a következő lépés a harcban. Plinius próbálja meggyőzni Nerot, hogy a béke az egyetlen megoldás, de Darrow Musztánggal minden ilyen felvetésére rákontráz. Darrow elmondja tervét, miszerint a Ganümédész hajógyárait és az ott dokkoló hajókat el kell rabolni, emellett az Intézetek diákjait ki kell az Intézetből emelni. Nero eldönti, hogy ő maga egy kis csapattal intézi a Ganümédészt, az Augustus gyerekek rabolják el az Intézetbeli gyerekeket, és Darrow próbálja majd meggyőzni a korábbi Harag Lovagját, Lornt, hogy csatlakozzon Augustushoz.

Annak ellenére, hogy Lorn kedveli Darrow-t és a szívén viseli a dolgait, mégsem csatlakozik a háborúhoz. Nyugalmat akar a családjával a birtokán. Lorn elvezeti Darrow-t a griffjéhez, Ikaroszhoz, hogy kimenekítse, ugyanis Aja egy Pretoriánus csapattal lesben áll azért, hogy megtámadja Darrow-t. Aja támadása mellett az űrben is érkezik egy támadás Darrow flottája ellen. Darrow mégsem menekül, mert számított erre. Értesíti az álcázkodó Vonítókat, hogy indul a vadászat Ajára, és felszól Roque-nak is, hogy győzedelmeskedjen az égen. Közben megjelenik az áruló Tactus is. Darrow ideérkezésekor sok kicsi bombát helyezett el a kertben, aminek köszönhetően elintézi Aja Obszidiáncsapatát. A robbanás után Aja elmenekül az óceánba, ami még nagyobb szakadékot ékel Darrow és Roque közé. Tactus berohan Lorn házában, és túszul ejteti Lorn menyeit, unokáit és dédunokáit. Rájön, hogy hibázott, és kérti Darrow-t, hogy bocsásson meg neki, és vegye vissza hadnagyává. Darrow meg is bocsájt neki, de Lorn a dühtől vezérelve megöli Tactust. Ezután Lorn csatlakozik a háborúhoz Darrow oldalán.

A légi csatában a Telemanusok a hadizsákmányuk nagyrészét odaadják Darrow-nak. Darrow megtudja, hogy a harc sikere azon is múlt, hogy Ragnar vezetett egy csapat Szürkét. Majd visszatér Musztáng is, és elmondja Darrow-nak, hogy az apját elfogták, és Plinius puccsot szervezett ellene. Elmeséli azt is, hogy az Uralkodó a haderejét a Mars köré központosította, és a harcokban a nagynénjét és unokaöccseit megölték. Elmenekülni is csak azért tudott, mert az ikerbátyja letartóztatta magát.

Darrow és Musztáng elmegy, hogy még utoljára lássák Tactust, ott találják Roque-ot. Tactus halála miatt Roque csak még hidegebben kommunikál Darrow-val és Musztánggal. Tactus haláláért is Darrow-t hibáztatja. Roque elmeséli Darrow-nak, hogy Tactus jó ember volt, és bár először eladta a Darrow-tól kapott hegedűt, később visszavásárolta, és elkezdett rajta titokban gyakorolni, hogy meglepje Darrow-t. Musztáng figyelmezteti Darrow-t, hogy próbálja megbékíteni Roque-ot, mielőtt még végleg elveszíti barátját.

Összehívnak egy gyűlést a megmaradt Augustus szövetségeseknek, ahol Musztáng elmondja, hogy mi történt: majdnem sikerült elmenekülnie Neronak is, még meg is ölte a Családmeleg Lovagját, azonban megjelent a Harag és Hajnal Lovagja, és elvitték. A Nero elleni puccsban a Julii Ház is fontos szerepet játszott, ami miatt ellenségeskedések keletkeztek Victra ellen. Roque közbeszól, és Darrow is kiáll Victra mellett, így a hűségét már nem kérdőjelezik meg. Később Lorn figyelmezteti Darrow-t, hogy ne bízzon ennyire Ragnarban, mert ő csak egy fegyver, és ha sok szabadságot ad neki, akkor még ellene is fordulhat. Darrow meghallgatja, majd szarkasztikusan válaszol, és otthagyja az öreg Lovagot.

Darrow félrevonul Ragnarral és beszélgetnek. Elmondja a Pecsétesnek, hogy sokkal többre hivatott, mint csak az Aranyakat szolgálni, és értük meghalni. Megmondja Ragnarnak, hogy mellette nem kell rabszolgának lennie, inkább legyen a barátja. A hosszabb beszélgetésük végén Darrow elárulja Ragnarnak az igazat. Elmeséli, hogy hogyan élt Vörösként, hogy mi történt a feleségével, és hogy mi a célja most. Ragnar végighallgatja, majd megígéri Darrow-nak, hogy így is kiáll mellette és megvédi. A Ragnarral való beszélgetés után Musztáng éjjel meglátogatja Darrow-t. Beszélgetésükből érezhető, hogy mindketten vágynak a másik társaságára, Darrow mégis ellöki magától Musztángot.

Elérnek a Hildas Állomásra, ahol Plinius is várta az Uralkodót. Könnyedén kiszabadítják Nerot, és Darrow egy fúróra felpattanva megtámadja Plinius hajóját. Felbőszíti Plinius szövetségeseit, akik félve az Aratótól megölik a politikus Aranyat. Darrow bejelenti, hogy a Mars Aratója a Marsra megy, és Acélesőt visz magával.

Roque és Vicra az űrben maradnak, és ott háborúznak az Uralkodó és a Bellona flottákkal, míg Darrow és Lorn a felszínen vezeti a támadásokat. Roque megkérdőjelezi Darrow taktikáját, és azt javasolja, hogy észszerűbb délebben támadni, és nem Égea szívében kezdeni az ostromot. Mielőtt még Darrow lehullana az esőben, Victra unszolására Roque búcsúból kétszer arcon csókolja Darrow-t. Darrow magához vonja, barátjának nevezi és bocsánatot kér minden eddigiért. Roque csak annyit válaszol, hogy erről majd a harc után beszélnek.

Lorn is beszél Darrow-val a harc előtt. Elmondja neki, hogy talán hiba volt megölnie Tactust, mert látja, hogy Darrow emberei bármit megtennének érte.

Az Acéleső kezdete után a dolgok nem néznek ki a valami fényesen. Még a talajtérés előtt ezreket veszít el Darrow. A csapatok nagyrésze Égea falait támadja meg, de Darrow a Vonítókkal egy titkos utacskán támad. Azt a titkos utat az Arészfik alakították ki az ostrom előtti éjjelen. A titkos alagút másik oldalán azonban egy csapda vár Darrow csapatára. Egy EMP-gránát hatástalanítja a csapat összes gravCsizmáját és csillagBör öltönyüket, és a gravitáció hatására a folyóba vagy a folyóparti sárba zuhannak. Akik a sárba esnek, azokat a Bellona Lovagok lemészárolják, a folyóba esettek meg fuldokolnak az oxigénhiány miatt. Darrow majdnem levágja a saját karját, de nagynehezen kivágja magát a vértből. Kiszabadítja Ragnart is, és ketten együtt elintézik az összes Bellonát a parton. Ezután kiszabadítják a többi Vonítót és az Obszidiánokat. Ragnarra rábízza az Obszidiánokat, és egy beretvát ad a kezébe. Pár Vonító felháborodik ezen, hiszen a beretva az Aranyak fegyvere, de Darrow-val szembe már nem mernek lépni. Elküldi Ragnart és az Obszidiánokat a Keleti kapuhoz. A Vonítók elvesztették egyik bajtársukat, Kórót, és elszomorodnak. Darrow ráparancsol a maradék Vonítóra, hogy vegyék le a vértjüket, mert hosszú az utuk, és gyorsnak kell lenniük. Az egyetlen működő gravCsizmája Sevronak van, így őt Darrow elküldi, hogy nézze meg, Ragnar hogy halad. Amint visszatér Darrow-ékhoz, akkor ők már a Citadella külső peremén vannak. Sevro elmondja, hogy Ragnar sikerrel járt, sőt még több Obszidiánt toborzott maga köré azzal, hogy megölte a Szél lovagját és majdnem Cassiust is.

Darrow a Vonítókkal elérik a Citadella falát. Sevro felrepíti Darrow-t a fal tetejére, de amikor a többieket is fel akarja vinni, bedöglött a gravCsizma. Darrow segíthetne volna csapatának feljutni, de nem akarja veszélyeztetni őket, így egyedül indul tovább. Elintéz egy Szürkékből álló csapatot, majd sikerül felugrania az Uralkodó hajójára. Az egykori Pokolfúrót Karnus, Aja, Fitchner és még pár legátus vette körül. Darrow ekkorra már rengeteg vért veszített a folyóban szerzett sérülése miatt, és féltérdre ereszkedve vár. Az Uralkodó ráparancsol Fitchnerre, hogy rögzítse azt, ahogyan megölik Darrow-t. Octavia aztán Ajának mondja, hogy végezzen a sebesült Darrow-val. Fitchner közbeavatkozik, és próbálja meggyőzni az Uralkodót, hogy Darrow fogolyként többet érhet az információi miatt, mint halottként, mert így mártít csinálhatnak belőle. Azután Octavia megparancsolja a Harag Lovagjának, hogy végezzen Darrow-val, az egykori diákjával. Miközben Fitchner vonakodik, Karnus bosszúból vezérelve megtámadja Darrow-t. Darrow-nak sikerül megölni a Bellonát, és még pár Pretoriánust is. Fitchner felkapja a mindjárt összeeső Darrow-t, és elmondja neki, hogy mindent elrontott, és hogy ő Arész. Az Urolkodó hajójába dob egy gránátot és kiugrik Darrow-val.

Darrow egy héttel később tér magához a hajója korházi szobájában. Musztáng mellette van, mikor felébred, és elmondja neki a háború végkifejletét: a Bellona Házból csak Cassius és az anyja él, de ők eltűntek, Roque elfoglalta a Bellona flotta több, mint nyolcvan százalékát. Ezzel Roque flottája nagyobb lett, mint Darrow-é és mindenki csak "új Nelsonnak" emlegeti. Az Uralkodónak sikerült elmenekülnie, de rengeteg veszteséggel. Az Augustus Ház neve alatt a Mars három legnagyobb családja egy triumvirátust hozott létre az Uralkodó ellen. Darrow egyre jobban megnyílik Musztángnak. Elmondja a lánynak, hogy ott, a folyó fenekén feküdve attól félt, hogy soha többé nem láthatja már. Musztáng próbálja megnyugtatni Darrow-t, és a végén szeretkeznek.

Darrow megpróbálja helyrehozni a barátságát Roque-kal. Sevro berobog a beszélgetésükbe és elmondja Darrow-nak, hogy a Sakál elrabolta Harmóniát, Evey-t és Mickey-t. Darrow meglátogatja Atticában a Sakált és elvonja a figyelmét, míg Sevro pár Arészfival kiszabadítja hármójukat. Később Sevro, Ragnar és Darrow találkozik egy titkos helyen Arész Fiaival. A találkozón a Telemanusok is jelen vannak. Fitchner elmeséli, hogyan is vált Árésszá. Elmeséli, mi történt a Vörös feleségével, Brynnel: a Minőségellenőri Testület megölte és még a létezését is törölték mindenhonnan.

Arész következő terve az volt, hogy rávegyék Nerót, hogy tegye meg örököséül Darrow-t, ahonnan még jobban felemelkedhet, és Uralkodóvá válhat. Darrow belemegy, és Arészt megkéri, hogy ezután rendszeresebben tartsák a kapcsolatot. Darrow továbbá szeretné látni a családját is Lykosban, mielőtt még az Augustus Ház tagjává válik. Magával szeretné vinni Musztángot is. Ebbe már csak úgy egyezik bele Fitchner, hogy velük tart Sevro és Ragnar is.

Darrow megérkezik a lykosi bányába Musztánggal, Sevroval és Ragnarral. Egyből a kertbe megy, ahol eltemette Eot. Találkozik azzal a Szürkével, Rusnya Dannal, aki megkeserítette az akkori életét.
A Szürke nem emlékszik Darrow-ra. Darrow találkozik még a bányaigazgatóval, Timony cu Podnigussal is, aki most fél tőle. Megparancsolja neki, hogy rendezzen egy lakomát a bánya lakóinak. Nézi, ahogy a népe lakomázik és táncol, és visszaemlékezik, mikor még ő is ezeket csinálta. Ahogy most nézi a korábbi otthonát, minden olyan kicsinek, törékenynek és abszurdnak tűnik. Musztáng akkor találja meg, mikor emlékeibe elmélyedve néz.

Musztáng nem érti, hogy miért jöttek ebbe a bányába. Darrow biztosítja róla, hogy mindent elmond neki. Elvezeti őt a korábbi otthonához, és az ajtóban odaad egy holoKockát neki, amin az átfaragása van. Ha Musztáng ezután is Darrow-val akar lenni, akkor majd jöjjön be a házba. Ha nem, akkor nyugodtan elmehet. Darrow bent találkozik az anyjával, aki egyből megismeri. Deanna elmeséli a fiának, hogy Narol bácsi és a fia, Loran egy éve egy bányaaknába estek, de a tetemüket nem találták meg. Úgy gondolja, hogy nem haltak meg, csak leléptek. Beszélgetésüket akkor kell befejezniük, mikor Darrow egyik unokahúga, a kicsi Eo megjelenik. Darrow látja a kargépén, hogy Musztáng elmegy.

Darrow, ahogy sétál vissza a hajóhoz, megáll a régi bányában, ahol a sötétben Musztáng fogadja. Elmondja Darrow-nak, hogy rájött, hogy nyomkövetőt tett rá Sevro. Természetesen úgy érzi, hogy Darrow becsapta, és elárulta. Úgy érzi, hogy az egyetlen lehetősége, ha most helyben megöli Darrow-t, aki pusztulást hoz a családjára és a Színére. Darrow azt mondja neki, hogy akkor tegye meg, mert ha ő nem tudja elfogadni és megváltozni, akkor egyetlen Arany sem. Ragnar jelenik meg. Elmondja, hogy Darrow túl értékes és nem hagyja, hogy meghaljon. Tíz lélegzetvételnyi időt ad Musztángnak, hogy letegye a fegyvert, vagy végez vele. Az idő leteltével Musztánt széttöri a lámpást. Ragnar fényt gyújt, majd odasétál Darrow mellé és letérdel a fegyveres Musztáng elé. Elmondja, hogy mi az élete értelme. Darrow megkérdezi, hogy mi hát Musztáng életének értelme.

Darrow Diadalának napján, amivel az Oroszlánesőre emlékeznek, Nero elmondja Darrow-nak, hogy örökbefogadja és megteszi örököséül. A fontos napon nincs jelen sem Musztáng, sem a Telemanuszok, sem Fitchner. A jó hangulat azonban elég gyorsan keserűvé válik. Sevro elmondja Darrow-nak, hogy nem éri el az apját. Darrow azt mondja neki, hogy menjen és keresse meg. Roque megérkezik egy elefántcsontládával, amiben Darrow diadali maszkja pihen. Azonban mielőtt átadná neki, egy bénítót fecskendez belé, ami képtelenné teszi a mozgásra és a beszédre. Az eddig szolgáknak hitt emberek igazából a Sakál emberei, Lilath au Faran és Vixus au Sarna, valamint az Uralokó Pretoriánusai voltak. Rövidesen Cassius és Aja is megjelnik. Darrow végignézi, amint Lilath és a Sakál végeznek egykori mesterével, a Kőbordájú Lornnal. Látja, hogyan lövi le Antonia az anyját, Agrippina au Juliit és a nővérét, Victrát. Victra utolsó erejével még Darrow lábához kúszik, hogy elmondja neki, hogy nem tudott erről, ne haragudjon rá. Végig kellett néznie, ahogy a Peremről jött urakat is kegyetlenül meggyilkolják. Darrow még reménykedik, hogy Musztáng nem volt benne ebben, és el tudott menekülni, akárcsak a Telemanusok. Továbbá reméli, hogy Sevro és a Vonítók elrejtőznek, hogy ne találják meg őket és ne végezzenek velük. A Sakál elmeséli Darrow-nak, hogy igazából ő ölte meg Quinnt, és csak eljátszotta, hogy megmenti az életét. A Sakál a sebesült apjának elmondja, hogy ő fizette le Karnus au Bellonát, hogy ölje meg a bátyját, Claudius au Augustust, és miután Nero nem nevezi a fiának, főbe lövi az apját. Cassius megkérdezi Darrow-tól, hogy miért kellett még a gyereketet is megölnie a Bellonák közül, de Darrow nem érti miről beszél. Roque kinyitja a ládát és megmutatja Darrow-nak a tartalmát. Darrow amint meglátja, elszörnyed, ugyanis a ládában Fitchner, azaz Árész levágott feje van.
## Szereplők

* Augustus Ház és szövetségesei
* Bellona Ház
* Nevezetes Aranyak
* Arész Fiai
* Darrow családja

* Nero au Augustus - a Mars főKormányzója, az Augustus Ház feje, Virginia és Adrius apja
* Virginia au Augustus/Musztáng - Nero lánya, Adrius ikernővére
* Adrius au Augustus/Sakál - a Mars főKormányzójának fia, Virginia ikerbátyja
* Plinius au Velocitor - az Augustus Ház főtanácsadója
* Darrow au Andromedus/Arató - az Intézet Mars Házának főPrimusa, az Augustus Ház Lándzsása
* Tactus au Valii-Rath - az Augustus Ház Lándzsása
* Roque au Fabii - az Augustus Ház Lándzsása
* Victra au Julii - az Augustus Ház Lándzsása, Antonia féltestvére, Agrippina lánya
* Kavax au Telemanus - a Telemanus Ház feje, az Augustus Ház legnagyobb támogatója, Pax és Daxo apja
* Daxo au Telemanus - a Telemanus Ház örököse, Kavax fia, Pax bátyja
* Quinn - Darrow barátja az Intézetből, Roque párja, Sevro szerelme
* Orion xe Aquarii - a Pax kapitánya, Kék
* Ragnar Volarus - Darrow Pecsétese, eredetileg a Hamu Lovagjának rabszolgája

- Tiberius au Bellona - a Hatodik Flotta Imperátora, a Bellona Ház feje, Julia férje, Cassius és Karnus apja

- Julia au Bellona - a Bellona Ház matriarkája, Tiberius felesége, Cassius és Karnus anyja

- Cassius au Bellona - a Hajnal Lovagja, a Bellona Ház Lándzsása és örököse, Tiberius és Julia fia, Julian ikerbátyja, Karnus öccse

- Karnus au Bellona - Prétor, a Bellona Ház Lándzsása, Tiberius és Julia fia, Cassius és Julian bátyja

- Kellan au Bellona - Legátus, a Társadalom Lovagja, Tiberius unokaöccse, Cassius unokatestvére

- Cagney au Bellona - a Bellona Ház Lándzsása, Tiberius unokahúga, Cassius unokatestvére

- Iona au Bellona - Nero első felesége, Tiberius testvére

- Octavia au Lune - a Társadalom Uralkodója, a Hajnal Trónjának birtokosa, Lysander nagyanyja

- Lysander au Lune - a Hajnal Trónjának örököse, Octavia és Lorn unokája

- Aja au Grimmus - Próteuszi Lovag, a Fúriák egyike, Octavia személyi testőre

- Moira au Grimmus - a Fúriák egyike, Octavia főtanácsadója

- Lorn au Arcos - korábbi Harag Lovagja, az Arcos Ház feje, Lysander nagyapja

- Fitchner au Barca - a Harag Lovagja, korábbi Mars Proktor, Sevro apja

- Sevro au Barca/Kobold - a Vonítók vezére, Darrow hű hadnagya, Fitchner fia

- Agrippina au Julii - a Julii Ház feje, Victra és Antonia anyja

- Antonia au Severus-Julii - a Mars Ház tagja, Julii Ház tagja, Victra féltestvére, Agrippina lánya

- Ventia au Rein - korábbi Hajnal Lovagja

- Lilath au Faran - a Sakál katonája

- Vixus au Sarna - a Sakál katonája

- Arész - Arész Fiainak vezére, ismeretlen Színű, az Aranyak szerint terrorista

- Táncos - Arész főhadnagya, Vörös

- Harmónia - Táncos hadnagya, Vörös

- Evey - Mickey korábbi szolgája, Rózsaszín

- Mickey - Húsfaragó, Lila

- Narol - Darrow nagybátyja, Loran apja

- Loran - Darrow unokatestvére, Narol fia

- Deanna - Darrow anyja, Kieran anyja, ifj. Eo nagyanyja

- Kieran - Darrow bátyja, Deanna fia, ifj. Eo apja

- ifj. Eo - Darrow unokahúga, Kieran lánya, Deanna unokája

## Fejezetek

* Első rész: Az íj
* Második rész: Szakítás
* Harmadik rész: Hódítás
* Negyedik rész: Romok

1. Hadvezérek
2. A hasadék
3. Vér és vizelet
4. Bukás
5. Vacsora
6. Ikarosz
7. Élet az élet után
8. Szövetség
9. Sötétség
10. Megsemmisülten
11. Vörös

12. A Fűz
13. Veszett kutyák
14. Az Uralkodó
15. Igazság
16. A játék
17. Mit hoz a vihar?
18. Vérnyomok

19. Gyólya
20. Pokolfúró
21. Pecsétek
22. Tűzbimbók
23. Bizalom
24. Szalonnás tojás

25. Prétorok
26. A bábmester
27. Gumicukor
28. Vihargyermekek
29. Öregember haragja
30. Ha itt a vihar
31. A puccs
32. Halj meg ifjan

33. Egy tánc
34. Vértestvérek
35. Teadélután
36. Hadúr
37. Háború
38. Acéleső
39. A fal tövében

40. Sár
41. Akhilleusz
42. Egy Arany halála
43. A tenger
44. A költő
45. Pokolfúrók

46. Testvériség
47. Szabadon
48. A bányaigazgató
49. Miért énekelünk
50. A mélység
51. A Mars gyermeke

## Galéria

angolspanyoltörökvietnámportugálperzsalettnémetlengyelindonézhorvátgörögésztbulgárszerbsvédnorvégdánhollandoroszfranciaolaszkínaiangol subterraneandeluxe angolangol audio